**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

 **GRAD BOSANSKA KRUPA**

**GRADSKI ORGAN UPRAVE**

**Broj: 007-11-5-7936/22**

**Bosanska Krupa,** 21.10.2022.godine

 Na osnovu članova 70. stav 1. i 88. Zakona o javnim nabavkama („Službeni glasnik BiH“, broj: 39/14), u konkurentskom postupku nabavka računara i računarske opreme za potrebe Grada Bosanska Krupa u 2022. godini, na prijedlog Komisije za provođenje postupka javne nabavke Gradonačelnik, kao rukovodilac organa uprave donosi:

**ODLUKU**

 **o izboru najpovoljnijeg ponuđača**

1. Prihvata se ponuda ponuđača **d.o.o. “R.E.D. COMPUTERS“ Bihać**, za nabavku računara i računarske opreme za potrebe Grada Bosanska Krupa u 2022. godini, sa ponuđenom cijenom u ukupnom iznosu od **9.780,00 KM bez PDV**, odnosno **11.442,60 KM sa PDV- om.**
2. Izabrani ponuđač iz tačke 1. Ove Odluke se obavezuju da u roku od 5 (pet) dana od dana zaprimanja ove Odluke dostave originale ili ovjerene kopije dokaza o ispunjavanju uslova u skladu sa datom izjavom iz člana 45. stav (2) tačka c) i d) Zakona o javnim nabavkama.
3. Po konačnosti ove odluke sa izabranim ponuđačem potpisat će se ugovor o nabavci računara i računarske opreme za potrebe Grada Bosanska Krupa u 2022. godini.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-7936/22 od 27.9.2022. godine. Javna nabavka je provedena putem konkurentskog postupka nabavke roba- nabavka računara i računarske opreme za potrebe Grada Bosanska Krupa u 2022. godini. Obavještenje o nabavci broj 1272-7-1-134-3-112/22 od 17.9.2022. godine i Ispravka obavještenja broj: 1272-7-1-134-8-115/22 od 5.10.2022. godine - objavljeno na portalu JN (TD preuzelo ukupno 18 ponuđača i ispravku 9 ponuđača) i službenoj web stranici općine Bosanska Krupa. Poziv za preuzimanje TD upućena na tri adrese ponuđača. Po objavljenom obavještenju rok za prijem ponuda je bio 17.10.2022. godine do 12,00 sati. Do označenog roka za prijem ponuda na protokol Ugovornog organa je pristiglo je četiri ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda ponuđača:

1. **„R.E.D. COMPUTERS“ d.o.o. Bihać,** broj protokola: 07-11-5-7936-2/22, zaprimljena dana 5.10.2022. godine u 8:30 sati;
2. **„PRINTEX“ d.o.o. Sarajevo,** broj protokola: 07-11-5-7936-3/22, zaprimljena dana 13.10.2022. godine u 14:20 sati;
3. **„R.E.D. COMPUTERS“ d.o.o. Bihać, Dopuna ponude,** broj protokola: 07-11-5-7936-4/22, zaprimljena dana 14.10.2022. godine u 9:20 sati;
4. **„INTER-COM“ d.o.o. Zenica,** broj protokola: 07-11-5-7936-5/22, zaprimljena dana 17.10.2022. godine u 11:10 sati;
5. **„UNIMATRIX“ d.o.o. Bihać,** broj protokola: 07-11-5-7936-6/22, zaprimljena dana 17.10.2022. godine u 11:50 sati;

Komisija za provođenje postupka javne nabavke je u skladu sa tenderskom dokumentacijom dana 17.10.2022.godine u 12,30 sati, izvršila javno otvaranje pristiglih ponuda:

1. **Ponuđač „R.E.D. COMPUTERS“ d.o.o. Bihać,** dostavljena ponuda uredno zapakovana bez vidnih oštećenja i nakon Izmjene tenderske dokumentacije dostavljena uredno zapakovana dopuna ponude u skladu sa tačkom 5.5. TD (Aneks 2 – Obrazac za cijenu ponude), ponudio je:

cijena ponude: **9.928,20 KM bez PDV**, popusta nema

PDV  **1.687,80 KM**

**ukupna cijena za ugovor**: **11.616,00 KM sa PDV- om,**

1. **Ponuđač „PRINTEX“ d.o.o. Sarajevo,** dostavljena ponuda uredno zapakovana bez vidnih oštećenja, ponudio je:

cijena ponude: **11.989,20 KM bez PDV**, popusta nema

PDV  **2.038,16 KM**

**ukupna cijena za ugovor**: **14.027,36 KM sa PDV- om,**

1. **Ponuđač „INTER-COM“ d.o.o. Zenica,** dostavljena ponuda uredno zapakovana bez vidnih oštećenja, ponudio je:

cijena ponude: **12.298,00 KM bez PDV**, popusta nema

PDV  **2.090,66 KM**

**ukupna cijena za ugovor**: **14.388,66 KM sa PDV- om,**

1. **Ponuđač „UNIMATRIX“ d.o.o. Bihać,** dostavljena ponuda uredno zapakovana bez vidnih oštećenja, ponudio je:

cijena ponude: **12.298,50 KM bez PDV**, popusta nema

PDV  **2.090,75 KM**

**ukupna cijena za ugovor**: **14.389,25 KM sa PDV- om,**

Konstatovano je da je procjenjena vrijednost nabavke: bez PDV-a 12.298,50 KM, odnosno sa PDV-om 14.389,25 KM.

Komisija je izvršila pregled ponuda i dostavljene dokumentacije uz ponude, te je konstatovala da su ponude ponuđača „R.E.D. COMPUTERS“ d.o.o. Bihać, „PRINTEX“ d.o.o. Sarajevo, „INTER-COM“ d.o.o. Zenica i „UNIMATRIX“ d.o.o. Bihać potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze (obrasci za ponudu i za cijenu ponude, dokaz o registraciji, izjave iz člana 45. i 52. ZJN, nacrt ugovora) i ponudu izradili u skladu sa TD), kao i da računskih grešaka nije bilo.

S obzirom na navedeno Komisija je predložila ugovornom organu da zakaže e-aukciju sa kvalifikovanim ponuđačima, i to: „R.E.D. COMPUTERS“ d.o.o. Bihać, „PRINTEX“ d.o.o. Sarajevo, „INTER-COM“ d.o.o. Zenica i „UNIMATRIX“ d.o.o. Bihać, u skladu s Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano za dan 20.10.2022. godine u 11:00 h i ista je trajala od 11:00 h do 11:16 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća**:**

**Rang 1. „R.E.D. COMPUTERS“ d.o.o. Bihać,** konačna cijena ponude iznosi **9.780,00 KM bez PDV-a**, pa ukupna cijena ponude iznosi **11.442,60 KM** **sa PDV-om,** (početna cijena ponude umanjena za 1,49%);

**Rang 2. „INTER-COM“ d.o.o. Zenica,** konačna cijena ponude iznosi **9.800,00 KM bez PDV-a**, pa ukupna cijena ponude iznosi **11.466,00 KM sa PDV-om,** (početna cijena ponude umanjena za 20,31%);

**Rang 3. „PRINTEX“ d.o.o. Sarajevo,** konačna cijena ponude iznosi **11.989,20 bez PDV-a**, pa ukupna cijena ponude iznosi **14.027,36 sa PDV-om,** (početna cijena ponude umanjena za 0%)

**Rang 4. „UNIMATRIX“ d.o.o. Bihać,** konačna cijena ponude iznosi **12.298,50 bez PDV-a**, pa ukupna cijena ponude iznosi **14.389,25 sa PDV-om,** (početna cijena ponude umanjena za 0%)

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, da je cijena prvorangirane ponude u okviru procijenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača **R.E.D. COMPUTERS“ d.o.o. Bihać**  **i zaključi Ugovor**.

S obzirom da se postupak odabira najpovoljnijeg ponuđača u predmetnoj javnoj nabavci zasniva se na kriteriju „najniža cijena“ tehnički zadovoljavajuće ponude, Ugovorni organ prihvatio je prijedlog Komisije i donio odluku o izboru najpovoljnijeg ponuđača **R.E.D. COMPUTERS“ d.o.o. Bihać.**

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač: Selma Bužimkić

 **GRADONAČELNIK**

 Armin Halitović

Dostavljeno:

1. d.o.o. “R.E.D.COMPUTERS“ Bihać, putem e-maila
2. d.o.o „PRINTEX“. Sarajevo, putem e-maila
3. d.o.o „INTER-COM“. Zenica, putem e-maila
4. d.o.o „UNIMATRIX“. Bihać, putem e-maila
5. U spis
6. a/a